《夏初教女学绣有感》
明代·沈宛君

忆昔十三馀，倚床初学绣。
不解春恼人，惟谱花含蔻。
十五弄琼箫，柳絮吹粘袖。
挈伴试秋千，芳草花阴逗。
十六画蛾眉，蛾眉春欲瘦。
春风二十年，脉脉空长昼。
流光几度新，晓梦还如旧。
落尽蔷薇花，正是愁时候。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。